**ΑΝΑΡΤΗΤΕΟ ΣΤΟ ΔΙΑΔΙΚΤΥΟ**

#

# ΕΛΛΗΝΙΚΗ ΔΗΜΟΚΡΑΤΙΑ

ΥΠΟΥΡΓΕΙΟ ΠΑΙΔΕΙΑΣ & ΘΡΗΣΚΕΥΜΑΤΩΝ

------------

ΠΕΡ. Δ/ΝΣΗ Π&Δ ΕΚΠ/ΣΗΣ ΚΕΝΤΡ. ΜΑΚΕΔΟΝΙΑΣ

Δ/ΝΣΗ Δ.Ε. ΗΜΑΘΙΑΣ

# **4ο ΓΕΝΙΚΟ ΛΥΚΕΙΟ**

|  |  |
| --- | --- |
| Ταχ. Δ/νση: | Εργατικές Κατοικίες 59100 |
| Τηλ.:Πληροφορίες | 2331028801Ανδρέας Νικοδημόπουλος |

Βέροια 16 Ιανουαρίου

Αριθμ. Πρωτ. : Φ.23 11 /16-01-2023

 Προς : Δ.Δ.Ε ΗΜΑΘΙΑΣ

 **ΚΟΙΝΟΠΟΙΗΣΗ**

 **ΓΡΑΦΕΙΑ ΓΕΝΙΚΟΥ ΤΟΥΡΙΣΜΟΥ**

Θέμα : «Πρόσκληση κατάθεσης προσφοράς για πενθήμερη εκδρομή στην Αθήνα»

Το 4ο ΓΕ.Λ. Βέροιας ζητά κατάθεση προσφορών για πραγματοποίηση πενθήμερης εκδρομής στην Αθήνα σύμφωνα με την 20883/ΓΔ4/13-02-2020, ΦΕΚ 456/τ.Β/13-02-2022, Υ.Α. άρθρα 14 & 15. Αντικείμενο του διαγωνισμού είναι η ανάδειξη της πιο αξιόλογης οικονομικά και ποιοτικά προσφοράς ταξιδιωτικού γραφείου. Η εκδρομή θα πραγματοποιηθεί από τη Τρίτη 07/02/2023 έως το Σάββατο 11/02/2023.

Αριθμός μαθητών: **61**. Αριθμός Συνοδών Καθηγητών: 4

**Γενικό Πρόγραμμα Εκδρομής:**

**1η Μέρα (07-02-2023) : ΒΕΡΟΙΑ –ΑΘΗΝΑ. Αναχώρηση στις 8.οο από τη Βέροια. Άφιξη στις 14.00 στην Αθήνα με ενδιάμεσες στάσεις. Τακτοποίηση στο ξενοδοχείο. Δείπνο. Βραδινή έξοδος- Περίπατος στην πόλη.**

**2η Μέρα (08-02-2023) :** 8.30-9.30 πρωινό. 9.30 Επίσκεψη στο μουσείο «Of Illusion» και περίπατος στην πόλη. Επιστροφή στο ξενοδοχείο στις 16.00-Δείπνο.Επίσκεψη στο Ίδρυμα. Σταύρος Νιάρχος και στην Εθνική Πινακοθήκη. Επιστροφή στο ξενοδοχείο.

##### 3η Μέρα **(09-02-2023)** : 8.30-9.30 πρωινό. Αναχώρηση από το ξενοδοχείο στις και επίσκεψη στον Αρχαιολογικό Χώρο της Ακρόπολης και στο Μουσείο. Επιστροφή στο ξενοδοχείο στις 17.00 και δείπνο. Νυχτερινή έξοδος.

4η Μέρα **(10-02-2023)** : 8.30-9.30 πρωινό.. Αναχώρηση από το ξενοδοχείο και επίσκεψη στο Αττικό Πάρκο. Αναχώρηση στις 15.00 και επιστροφή στο ξενοδοχείο στις 17.00-Δείπνο και νυχτερινή έξοδος.

5η Μέρα**(11-02-2023)** : 8.30-9.30 πρωινό .Αναχώρηση από το ξενοδοχείο στις 10.30 Άφιξη στη Βέροια στις 20.00 με τις απαραίτητες στάσεις.

*\*\*\* Σημείωση – επισήμανση* Το οριστικό πρόγραμμα της εκδρομής (μετακινήσεις – επισκέψεις κλπ) θα καταρτιστεί και συνδιαμορφωθεί σε συνεργασία των υπευθύνων του πρακτορείου με το διευθυντή του σχολείου και τους συνοδούς εκπαιδευτικούς .

 Παρακαλούμε να υποβάλλετε στον Αναπληρωτή Διευθυντή του 4ου ΓΕΛ Βέροιας σφραγισμένες προσφορές (τελική συνολική τιμή και κόστος ανά μαθητή, στην οποία να συμπεριλαμβάνονται 2 δωρεάν συμμετοχές, άρα το συνολικό κόστος να επιμερίζεται σε 59 μαθητές σε κλειστό φάκελο με συνημμένα τα απαραίτητα δικαιολογητικά σε πρωτότυπη μορφή, μέχρι την **Δευτέρα 23/01/2023 ώρα 12:00**, προσωπικά ή με εκπρόσωπο ή με συστημένη ταχυδρομική επιστολή με mail (και κωδικό). Οι εκπρόθεσμες προσφορές δεν λαμβάνονται υπόψη και επιστρέφονται χωρίς να αποσφραγισθούν, έστω και αν η καθυστέρηση οφείλεται σε οποιαδήποτε αιτία του ταχυδρομείου, των διανομέων ή των μέσων συγκοινωνίας.

Οι προσφορές πρέπει να πληρούν τους παρακάτω όρους:

1. *Μετακίνηση – περιηγήσεις:* Λεωφορεία κλιματιζόμενα σε άριστη κατάσταση.
2. *Ξενοδοχείο:* Οι διανυκτερεύσεις θα γίνουν σε ξενοδοχείο 3 ή 4 αστέρων, σε άριστη κατάσταση **με ημιδιατροφή ή πρωϊνό**. Στην προσφορά να αναφέρεται το όνομα, η διεύθυνση και η ιστοσελίδα του ξενοδοχείου. Οι διανυκτερεύσεις για τους μαθητές θα είναι σε δίκλινα ή τρίκλινα δωμάτια και για τους καθηγητές θα γίνουν σε μονόκλινα δωμάτια. Τα δωμάτια κατά προτίμηση να μην βρίσκονται στον πρώτο όροφο και να είναι όσο γίνεται συγκεντρωμένα. Όσον αφορά την τοποθεσία του ξενοδοχείου να βρίσκεται στην Αθήνα. Αποκλείονται ράντσα και bungalows. Θα είναι στη διάθεση των μαθητών όλοι οι κοινόχρηστοι χώροι.
3. Οι εκδρομείς δεν φέρουν καμία ευθύνη και δεν υφίστανται καμία οικονομική επιβάρυνση σε περίπτωση απεργίας ή κινητοποιήσεων, που θα έχουν ως αποτέλεσμα καθυστερήσεις δρομολογίων. **Τυχόν ανατιμήσεις που θα προκύψουν μέχρι την πραγματοποίηση της εκδρομής δεν θα έχουν επίπτωση και δεν θα επηρεάσουν την τιμή της προσφοράς.**
4. Κάθε προσφορά θα πρέπει να περιλαμβάνει και υπεύθυνη δήλωση ότι το ταξιδιωτικό γραφείο διαθέτει ειδικό σήμα λειτουργίας σε ισχύ και ότι έχει Ασφάλιση Επαγγελματικής Αστικής Ευθύνης, πρόσθετη προαιρετική ασφάλιση για περίπτωση ατυχήματος η ασθένειας μαθητή ή συνοδού εκπαιδευτικού.
5. Το 10% του συνολικού κόστους αποτελεί ποινική ρήτρα και αποδίδεται την τελευταία ημέρα της εκδρομής και εφόσον έχουν τηρηθούν όλοι οι όροι του συμβολαίου.
6. Το κριτήριο της τελικής επιλογής εκ των κατατεθειμένων προσφορών δεν θα είναι αποκλειστικά η χαμηλότερη τιμή, αλλά και η ποιότητα των προσφερόμενων υπηρεσιών. Προσφορές που δεν πληρούν όλους τους όρους δεν θα γίνουν δεκτές.
7. Οι προσφορές δεν πρέπει να έχουν ξύσματα, σβησίματα, προσθήκες, διορθώσεις. Εάν υπάρχει στην προσφορά οποιαδήποτε προσθήκη ή διόρθωση αυτή θα πρέπει να είναι καθαρογραμμένη ή μονογραμμένη από τον προσφέροντα. Η προσφορά θα απορρίπτεται εάν σε αυτήν υπάρχουν διορθώσεις που την καθιστούν ασαφή, κατά την κρίση της Επιτροπής Αξιολόγησης των προσφορών.
8. Την αρμοδιότητα και ευθύνη επιλογής του ταξιδιωτικού γραφείο που θα πραγματοποιήσει την εκδρομή – μετακίνηση έχει η Επιτροπή, η οποία αποτελείται από τον Διευθυντή, τους συνοδούς καθηγητές, έναν εκπρόσωπο του Συλλόγου Γονέων και Κηδεμόνων και το προεδρείο του 15/μελούς.
9. Η επιλογή του ταξιδιωτικού γραφείου καταγράφεται στο πρακτικό που συντάσσεται και στο οποίο αναφέρονται με σαφήνεια τα κριτήρια επιλογής. Το εν λόγω πρακτικό, εφόσον ζητηθεί, κοινοποιείται από τον Διευθυντή του Σχολείου σε κάθε συμμετέχοντα ή / και έχοντα νόμιμο δικαίωμα να ενημερωθεί, ο οποίος μπορεί να υποβάλλει ένσταση κατά της επιλογής εντός δύο (2) ημερών από τη σύνταξη του πρακτικού επιλογής. Μετά την αξιολόγηση των προσφορών και την εξέταση των ενδεχόμενων ενστάσεων, γίνεται η τελική επιλογή του ταξιδιωτικού γραφείου. **Το σχολείο συντάσσει σύμβαση οργανωμένου ταξιδιού (ιδιωτικό συμφωνητικό), σύμφωνα με την κείμενη νομοθεσία (στην οποία αναφέρεται το όνομα της ασφαλιστικής εταιρίας και ο αριθμός του συμβολαίου της υποχρεωτικής ασφάλισης αστικής επαγγελματικής ευθύνης για κάθε κίνδυνο) η οποία υπογράφεται από τα συμβαλλόμενα μέρη.**

 **O ΑΝΑΠΛΗΡΩΤΗΣ ΔΙΕΥΘΥΝΤΉΣ ΤΟΥ ΣΧΟΛΕΙΟΥ**

 **ΝΙΚΟΔΗΜΟΠΟΥΛΟΣ ΑΝΔΡΕΑΣ**